rlitschk/wikidir huggingface dataset:
Marcellus I. († 309) weer wohrschienlich van’ Mai 307 bit 309 Bischop vun Rom. He weer Nahfolger vun Marcellinus nah de längste Sedisvakanz in de Paapsthistorie, de veer Johren düer. Marcellus hett de Upgaav övernommen, de Kark, nah de Christenverfolgung dör Diokletian, weer nee uptobauen un to organiseeren. Nah dat Liber Pontificalis hett he 25 Titelkarken inricht. He hett en Coemeterium in de Via Salaria tegenöver de Priscilla-Katakombe baut. Wiel he för streng Straafen tegenöver affallen Christen wiels de vergahn Verfolgungen intreeden dee, wurr he 309 ünner Kaiser Maxentius wegen Tumulten ut Rom verbannt. He is denn noch in dat sülvig Johr storven un wurr in de Calixtus-Katakombe bisett. He wurrd mit de Attributen Esel un Kriebe dorstellt. Sien Gedenkdaag sünd: kathoolsch: 16. Januar orthodox: 7. Juni Marcellus I.. Mehr Biller, Videos oder Audiodateien to’t Thema gifft dat bi Wikimedia Commons. Johann Peter Kirsch: Pope St. Marcellus I. In: Catholic Encyclopedia (engelsch, Utgaav 1913) Gesamtwerk von Migne Patrologia Latina mit Inholtsverteken DNB-Katalog
Disse Artikel is man blots en Stubben. Du kannst Wikipedia helpen un em verbetern. De Natschonalversammeln vun Aserbaidschan (aserbaidschaansch: Milli Məclis) is dat Parlament vun Aserbaidschan. De 27. Mai 1918 mit dat eerste Drepen vun de verfatensgeven Versammlung warrt as Geboortsstünn vun’n Natschonalversammeln ansehn. Den Sitt harr de Natschonalversammeln in de Hööftstadt Baku. Na 27. April 1920 ünner de Besatten dör de Sowjetunion geev dat keen Natschonalversammeln mehr. Na de Unafhängigkeit vun Aserbaidschan an’n 18. Oktober 1991 is wedder en Natschonalversammeln wählt worrn. De Wahlen weren an’n 12. November 1995. De Natschonalversammeln hett nu jümmer 125 Afornte. Dat aktuelle Parlament is an’n 7. November 2010 wählt worrn. Elmira Gafarova 5. Februar 1991 - 5. März 1992 Jagub Mammadov 5. März 1992 - 18. Mai 1992 Isa Gambar 18. Mai 1992 - 13. Juni 1993 Hejdar Alijev 24. Juni 1993 - 5. November 1993 Rasul Gulijev 5. November 1993 - 24. November 1995 Rasul Gulijev 24. November 1995 - 11. September 1996 Murtuz Alasgarov 18. Oktober 1996 - 24. November 2000 Murtuz Alasgarov 24. November 2000 - 2. Dezember 2005 Ogtaj Asadov 2. Dezember 2005 - 29. November 2010 Ogtaj Asadov siet 29. November 2010 Websteed vun’n Natschonalversammeln vun Aserbaidschan (aserbaidschaansch)
The Big Kahuna (op plattdüütsch so veel as „De grote Kahuna“) is de Titel vun en US-amerikaansch Filmdrama mit Kummedie-Elementen ut dat Johr 1999. Speelbaas weer John Swanbeck, dat Dreihbook stammt vun Roger Rueff, de dat na sien egen Theaterstück Hospitality Suite schreven hett. De beiden Marketing-Vertreders Larry Mann un Phil Cooper warrt vun jemehr Firma na Wichita schickt, üm dor in en Hotel-Suite an en Messe deeltonehmen. Se schüllt dor en wichtigen Hannel op’n Weg bringen mit en Gewarfsmann, de as „De grote Kahuna“ betekent warrt. Larry is en Zyniker, de ahn Bedacht un ahn en Blatt för den Mund to nehmen op annere insnacken deit. Phil dorgegen is en ölleren Kerl, de dat Leven un de Arbeit över hett. Mit jem tosamen is to’n eersten mol ok Bob Walker ut dat Forschungs-Afdeel na Wichita schickt worrn, en eernsten jungen Mann, de’n bannig fasten Gloven hett un vun all Sünnen wegblifft. De dree arbeit för de industrielle Smeermiddel-Industrie. Wiel se op de Gäst töövt kamt se in’t Snacken, wobi Larry jem ahn Ünnerbreken mit smuddige Dööntjes un fiese Fragen vullsabbelt. Tomeist wennt he sik dorbi gegen den jungen Bob. Bob warrt denn ok, ofschoonst he nix drinken deit, an
Disse Artikel is man blots en Stubben. Du kannst Wikipedia helpen un em verbetern. Simón José Antonio de la Santísima Trinidad Bolívar Palacios y Blanco (* 24. Juli 1783 in Caracas, Neegranada, hüüt Venezuela; † 17. Dezember 1830 in Santa Marta, Kolumbien) weer en süüdamerikaansch Unafhängigkeitskämper. Simon Bolivar weer de Vörkämper un Föhrer för de Unafhängigkeit vun Südamerika. Na enen langen Militärfeldtog unner sien Leit wurrn Kolumbien (1819), Venezuela (1821), Ecuador un Peru (1822) unafhängig vun Spanien. Vele Plätz, Straten un Alleen in ganz Süüdamerika dreegt den Naam vun Bolívar, un överall gifft dat Statuen von em. Sogar en Land dreegt em to Ehren sien Naam, Bolivien. Simón Bolívar. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 118513052 (OGND, AKS) | LCCN: n79065448 | VIAF: 35731693 | Wikipedia-Personensöök
Nokere Koerse is en belgisch Radrennen. Dat Eendagsrennen find rund um de Oortschap Nokere in de Gemeend Kruishoutem statt. To'n eersten Mal wurr dat Rennen 1944 ugetragen un siet dem mit wenig Utnahmen jedes Johr Midden Marz. Dat Rennen tellt siet 2005 to de UCI Europe Tour un is in de Kategorie 1.1 instuuft. Bither kunnen eerst söben Fohrer dat Rennen winnen, de nich ut Belgien oder den Nedderlannen keemen. Websteed Nokere Koerse
De Statt Partei (egen Schrievwies: STATT Partei – Die Unabhängigen) is en düütsche politische Lüttpartei, de 1993 in Hamborg as Wählervereenigung grünnt worrn is un noch dat glieke Johr in de Hamborger Börgerschop intogen is. Över en Tosamenarbeit mit de SPD weer se denn ok an’n Hamborger Senat bedeeligt. De Versöök, dat Wahlresultat ok op annere Bundslänner, Europa- un Bundsdagswahlen uttowieten, harr keen Spood. In de folgen Tiet is de Partei denn vun Rechtsextremisten ünnerwannert worrn. De Partei weer sünners to de Tiet as rechtspopulistisch inordent. 1997 is de Statt Partei nich wedder in de Börgerschop wählt worrn. Siether is de Partei över de kommunale Even rut nich mehr vun parlamentaarsche Bedüden. In’n März 2001 harr de Statt Partei üm un bi 200 Liddmaten. Dör personelle Ännern un’n Programmwessel hett sik de Statt Partei vun 2005 an nee to en börgerlich-liberale Partei utricht. Vörsitter vun de Partei is opstunns Robert W. Hugo, sien Viez is Dieter God. Mit de Beteken „Statt“ wull de Wählervereenigung Protest utdrücken un sik vun de bekannten Parteien afsetten. Se hett sünners dorop henwiest, dat dat Parteiprogramm free is vun Ideologien. De Statt Partei hollt Volksbegehren, Volksinitiativen un Volksentscheden för nödig. Wieter hett se de Ansicht,
En Drüüs (lat. glandula) is in de Anatomie en Organ, wat en sünneren Stoff billt un as Sekret na buten oder as Hormoon in’t Blood afgifft. Drüsen künnt na verschedene Egenschoppen indeelt warrn. De Definitschoon baven sett vörrut, dat dat en Utföhrgang gifft, wat en Drüüs vun annere Organen ünnerscheedt. Över dissen Utgang warrt dat Sekret an de Böverflach vun de Huut oder vun en Sliemhuut bröcht. Disse Drüsen warrt denn as exkretoorsche Drüsen betekent. Dat Tostannenkamen vun den Utföhrgang verkloort sik ut den Ümstand, dat disse Drüsen in jemehr embryonalen Entwicklung vun de Böverflach vun’t Epithel na ünnen verlagert worrn sünd un sik dor to Organen mit de för jem tyypschen Epithelzellen differenzeert hebbt. Dorbi sünd se aver mit de oorsprünglichen Epithelböverflach verbunnen bleven De exkretoorschen Drüsen warrt wieter ünnerdeelt na jemehr Oort, dat Sekret aftogeven (Sekretschoon): apokrin: Bi disse Form warrt grote Sekretdrapens afgeven (kunzentreerte Sekreten, de Proteinen bargt), wobi en Deel vun de Zell bi de Sekretschoon afsnöört un mit afgeven warrt. Bispeelen sünd de Duftdrüüs oder de Melkdrüsen in’n Titt vun de Fro. holokrin: Bi disse Oort warrt de hele Zellinholt in dat Sekret ümwannelt. De Zellen starvt dorbi af un warrt sülvst Deel vun’t Sekret.
Tamae Watanabe (* 21. November 1938) is en japaansch Bargstiegerin. 2012 hett se mit 73 Johren as bitlang öldste Fru den Mount Everest besteegen (Stand: Mai 2012). Dormit hett se hör eegen Rekord verbetert, wiel se 2002 ok all Mal den Barg besteegen harr, un ok dor all Weltrekordlerin weer. Zeit Online: Japanerin ist älteste Frau auf dem Mount Everest Merkur Online: 73-jährige erklimmt Mount Everest
Nikolaus Glowna (* 1961 in München) is en düütschen Komponist för Filmmusik. Glowna is de Söhn vun de Schauspelersche Vera Tschechowa, de 1967 ehrn Kolleeg Vadim Glowna heiraat hett. He hett twüschen 1980 un 1986 an’t Berklee College of Music in Boston Kompositschoon un Arrangement studeert, un bito ok dat Dirigeren. Wietere Insichten hett he an’t Konservatorium in Boston wunnen, woneem he an Workshops mit Jerry Goldsmith und John Williams deelnahmen hett. Na’n Afsluss vun sien Studium hett he tallrieke Filmmusiken för Feernseh- un Kinofilme un ok Feernsehregen komponeert. Glowna arbeit as Gastdozent an de Filmakademie Ludwigsburg un in de Sommerakademie vun de Universität Mainz. För de Musik to den Feernsehfilm Ein anderer Liebhaber is Glowna 1992 mit den Rolf-Hans Müller Pries för Filmmusik ehrt worrn. 1999 hett he för sien Musik to de Bella-Block-Episood Auf der Jagd den Düütschen Feernsehpries kregen. Nikolaus Glowna in de Internet Movie Database (engelsch) Offizielle Websteed
Under Capricorn is de Titel vun en britschen Filmdrama ut dat Johr 1949 vun den Speelbaas Alfred Hitchcock. De Film baseert op den Roman Under Capricorn vun Helen Simpson, de 1937 rutkamen is. De Film speelt in’t Johr 1831. De vörnehme aver rünnerkamen Ire Charles Adare reist na Australien, üm in Sydney mit de Hülp vun sien Vedder, de jüst Gouverneur worrn is, in nee Leven antofangen. As he ahn Geld ankummt dröpt he den „freelaten“ (ehmoligen Straaffangenen) Landbesitter Sam Flusky, de intwüschen mit Spood Gewarf bedrieven deit. Bi en Dinner-Party stellt he fast, dat Flusky sien Ehfro Henrietta en Fründin ut Kinnertieten is. Man, Henrietta is alkoholkrank un hett af un to Halluzinatschonen. De Huusholt warrt vun de jungen Huushollersche Milly föhrt, de sik oogenschienlich in Sam verkeken hett. Flusky is en akzepteerten Gewarfsmann, man in de Sellschop is he as ehmoligen Fangenen nich hooch acht. He is neemlich in Irland för den Moord an Henrietta ehern Broder veroordeelt worrn. Blots wegen ’n poor apene Twievel is he nich an’n Galgen kamen, man mit söven Johr Verbannung bestraaft. Henrietta is mit em na Australien gahn. As he wedder free weer, hebbt se sik in Sydney ansiedelt. Mit de Tiet
Pontiac Moon (op platt so veel as „Pontiac Maand“; dt. Titel: Der Traum vun Apollo XI) is en US-amerikaansch Roadmovie ut dat Johr 1994. Wiels Apollo 11 up de Weg to de Maand is, beslutt dat Ehepoor Bellamy mit ehr Söhn to’n Craters of the Moon National Monument to fohren un to de sülvig Tietpunkt as de Maandlannen dor to ween. Washington is en avendüerlustigen Mann, Katherine wurr sietdem se hör unboren Kind bi en Autounfall verloren hett, vun Panikattacken plaagt un de Söhn Andy hett weder je en Autoreis ünnernommen, noch sien Heimatstadt verlaaten. Mit ehrn 1949er Pontiac reisen se de 1776 Mielen to’n Natschonalpark. Dat Lexikon vun’n internatschonalen Film schrifft: Aus einem Roadmovie voller Entdeckungen und Einsichten entwickelt sich eine skurrile Parabel über die Einheit der (amerikanischen) Familie, die zwar plakativ und irreal ist wie ein Märchen, gerade daraus aber einen gewissen Reiz bezieht. De Film is an’ 4. November 1994 in de Kinos kommen un is siet den 25. Oktober 1995 as VHS in düütsch up den Markt. De beid Hööftdorsteller Danson un Steenburgen hebbt een Johr later heiraadt. Beid harrn tovör in de Sitcom Zwei in der Tinte mitspeelt. Pontiac Moon in de Internet Movie Database
Firestorm is de Titel vun en US-amerikaanschen Actionfilm ut dat Johr 1998, de bi 20th Century Fox entstahn is. Speelbaas weer Dean Semler. De Film harr sien Weltpremier an’n 7. Januar 1998 in Westwood, Kalifornien. In Düütschland weer he an’n 28. Mai 1998 to’n eersten mol to sehn. Jesse höört to en Eenheit vun de so nöömten Füürspringers („Smokejumpers“), de in Wyoming in’n Fall vun’n Wooldbrand mit’n Fallschirm in Wooldrebeden afspringen doot, wo Fohrtüüch nich henkamt. Dor leegt se denn en Gegenfüür oder slaht en Brandsnees. Een Dag brickt en Wooldbrand ut, de vun Boddentruppen löscht warrn schall. Dorto warrt Fangene vun en Gefängnis dicht bi insett. Dat Füür hett de gewetenlose Shaye leggen laten. De hett sik en gresigen Plaan utdacht, üm bi de Gelegenheit uttobreken. Hülp kriggt he dorbi vun sien korrupten Afkaat un en poor annere Fangene, de he veel Geld anboden hett. Wiel de Löscharbeiten bringt se jümmer Oppassers üm de Eck un laat de annern Fangenen un Füürwehrlüüd in dat Transportfohrtüüch insparrt torüch. Se sülvst tarnt sik as Füürwehrlüüd un riet ut, wiel sik dat Füür nu ahn Hinnern utbreden kann. In den Woold warrt ok de Bioloogsche Jennifer vun’t Füür överrascht, de dor Vagels
Felicitas Hoppe (* 22. Dezember 1960 in Hameln) is en düütsch Schrieverin. Se kreeg 2012 den Georg-Büchner-Pries. Hoppe wurr 1960 as dart vun fiev Kinner in Hameln an de Werser boren un in de Hamelner Augustinuskark döfft. 1980 hett se dat Abitur an dat Viktoria-Luise-Gymnasium in Hameln makt un studeer dornah in Hilmessen, Tübingen, Eugene/Oregon (USA), Berlin un Rom ünner annern Literaturwetenschapen, Rhetorik, Religionswetenschapen, Italieensch un Russisch. Nebenbi hett se an verscheeden Spraakscholen un an dat Goethe-Institut as Lehrerin för Düütsch as Frömdspraak, af un to ok as Journalistin för verscheeden Feuilletons arbeit. Siet 1990 kreeg se tallriek Stipendien, siet 1996 leevt se as Schrieverin in Berlin. 1997 hett se en Reis um de Welt up en Containerfrachtschipp vun Hamborg nah Hamborg ünnernommen un is siether lesend, schrievend un vördragend in dat In- un Utland, sowohl in Europa as ok in Översee, ünnerwegens. Neben de Literatur gellt hör Hööftinteresse de Musik un de Geschichte. Gelegentlich arbeit se mit billend Künstler tosommen un schrifft nebenbi för verscheeden Daagblööd, Tietschriften un den Rundfunk as ok literarisch Bidrääg för Schoolböker för de Mathematik. Kinnerböker hett se ok verfaat. Van 1994 bit 2003 weer se Schrieverin vun de Rowohlt Verlag. Siet 2004 is se
Roonkarken (hoochdüütsch Rodenkirchen) is mit bi 4.000 Inwahners de gröttste Oort in de Gemeen Stadland an de westliche Küst vun de Butenwerser. Roonkarken liggt in den Landkreis Wersermasch. Jedet Jahr fiert se dor den groten Roonkarker Mart, dat gröttste Volksfest in Nordollnborg. af 300 v. Chr., ole chaukische un freesche Wurtensiedlungen. 1384 Lübbe Diddens to Roonkarken weer Hööftling van dat rüstringsche Stadland. Siene Enkelsöhns Didde un Gerold Lübben wurrn na ehren Överfall up de Fredeborg in Bremen enen Kopp körter maakt. (Kiek ok: Hermann Allmers) 1499 weert de Karken Golzwarden un Roonkarken van de "Swarte Gard" överrumpelt, korte ollnborgsche Herrschap, darna hooln de Stadlänners sik an Graf Edzard van Oostfreesland 1501 Ollnborg versoch noch eenmal enen Vörstoot, warrt aver an de Hartwarder Landwehr afwehrt. 1514 700 Rüstringer un Stadlänner Fresen weert bi Harwarden van ene grote ollnborg-fründliche Koalition överwunnen. Ehr Land warrt verwööst. In Övelgünn warrt ene Dwingborg boot. De Ollnborger Graf Johann regeert mit harte Hand. De Altar (1629) un de Kanzel (1631) in de Wehrkark Roonkarken höört to de besten Warken van Ludwig Münstermann. De Schrieversche Alma Rogge liggt up'n Karkhoff in Roonkarken begraven. Roonkarken. Mehr Biller, Videos oder Audiodateien to’t Thema gifft dat bi Wikimedia Commons. Website
Adolf Jäger (* 31. März 1889 in Altona/Elv; † 21. November 1944 in Hamborg-Altona) weer en düütsch Footballspeler. Sien Stammvereen wurr (nah vörherig Liddmaatschap bi Union 03 Altona, wo he ok noch Slagball speel) de Altonaer FC van 1893, för de he eerstmals an' Wiehnachtsdag 1907 tegen Dordrecht FV (Holland) antreden is. Bit 1927 sall Jäger as Störmer vun de dormalig Spitzenmannschap, de mehrmals Hamborger un Norddüütsch Meester wurr, in över 700 Spelen in de Ligamannschap (insluutend Früendschapsspelen) mehr as 2000 Doren schaaten hemm. Tüschen 1908 un 1924 hett he dorto 18 Spelen för de Düütsch Footballnatschonalmannschap maakt (dorvan teihnmal as Speelführer) un hett 11 Doren schaaten. He weer der eerste, de teihnmal as Kapitän uploopen is, wat eerst an' 1. Januar 1933 vun Ludwig Leinberger överboden wurr. Buterdem speel he 51 mal in de Norddüütsch Utwahl, mit de he 1914, 1917 un 1919 den Kronprinzenpokal (1919–1933: Bundespokal; 1950–1996: Amateur-Lännerpokal) wunn. Alleen in dissen Wettbewarf hett Adolf Jäger tüschen 1908 un 1924 26 Spelen maakt un dorbi 35 Doren schaaten. 1912 hörr he to de düütsch Olympisch Footballmannschap. 1927 wurr he mit de Adlerplakette, de dormals hööchste Utteken in den düütschen Sport, ehrt. Der latere Riekstrainer Otto Nerz hett hüm
Fortunato Baliani (* 6. Juli 1974 in Foligno, Italien) is en ehmalger italieensch Radrennfohrer. He fung sien Profikarriere 1998 bi dat Team Kross an. Nah blots een Johr wessel he to Selle Italia, de dat Team as Hööftsponsor övernehmen. Dornah wessel dat Team mehrmals den Sponsor, Baliani bleev aber bi dat Team bit Enn' 2002. In dat folgen Johr wessel he to Formaggi Pinzolo Fiavè-Ciarrocchi Immobiliare. Siet 2004 fohr he för veer Johr för Ceramica Panaria-Navigare. Fiev Mal all tosommen hett he an den Giro d’Italia deelnommen un reck veermal dat Teel in Mailand. 2002 Vuelta a Cundinamarca 2005 2. Platz GP Schwarzwald 2. Platz Tour of Slovenia 2006 Subida al Naranco 3. Platz Bargwertung des Giro d’Italia 2007 Gran Premio Città di Camaiore 2009 Giro della Provincia Reggio-Calabria 2011 een Deelstreck un Gesamtwertung Tour de Kumano Gesamtwertung Brixia Tour 1997: Kross-Montanari-Selle Italia (Stagiaire) 1998: Kross-Selle Italia (Stagiaire) 1999: Selle Italia 2000: Aguardiente Néctar-Selle Italia 2001: Selle Italia-Pacific 2002: Colombia-Selle Italia 2003: Formaggi Pinzolo Fiavè-Ciarrocchi Immobiliare 2004: Ceramiche Panaria-Margres 2005: Ceramiche Panaria-Navigare 2006: Ceramiche Panaria-Navigare 2007: Ceramiche Panaria-Navigare 2008: CSF Group-Navigare 2009: CSF Group-Navigare 2010: Miche 2011: D'Angelo & Antenucci-Nippo Fortunato Baliani in de Datenbank vun Radsportseiten.net
Helwin Peter (* 18. Juli 1941 in Oberthal (Saar)) is en düütsch Politiker vun de SPD. Peter is vun Berop Elektriker un Gewerkschaftsfunktschonär. 1963 is he de SPD bitreden. Van' 10. Juni 1974, as he för den storven Afordneten Günter Slotta nahrücken dee, bit 1980 weer Peter Liddmaat vun den Düütschen Bundsdag. Van 1989 bit 1999 weer Peter denn Liddmaat vun dat Europäisch Parlament. Rudolf Vierhaus un Ludolf Herbst (Hrsg.): Biographisches Handbuch der Mitglieder des Deutschen Bundestages 1949–2002. Band 2, N–Z, Saur, München 2002, ISBN 3-598-23782-0, S. 636 Indrag över Helwin Peter in de Afordneten-Datenbank vun dat Europäisch Parlament
Firestorm betekent Firestorm, US-amerikaanschen Pornofilm vun Cecil Howard ut dat Johr 1987, Firestorm, US-amerikaanschen Actionfilm vun John Shepphird ut dat Johr 1997, Firestorm, US-amerikaanschen Actionfilm vun Dean Semler ut dat Johr 1998, Firestorm, US-amerikaanschen Dokumentarfilm vun Julie Winokur ut dat Johr 2010, Firestorm: Last Stand at Yellowstone, US-amerikaansch-kanaadschen Feernsehfilm ut dat Johr 2006. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
El Greco (de Greek, egentlich Doménikos Theotokópoulos; * 1541 op Kreta; † 1614 in Toledo) weer en spaanschen Maler. De Inwahners vun Toledo geven em den Naam El Greco, wiel se em nich bi sien richtigen Naam anspreken wullen oder kunnen. El Greco leev in Toledo vun 1576 bit 1614. Disse Maler ut Kreta harr sien Utbillen in Venedig, wo Tizian, Tintoretto un Bassano op em inwarken. He leet sik in Toledo dal, wiel disse kastielsche Stadt en wichtigen Seet vun de röömsch-kathoolsche Kark weer un dat mit vele religiöse Institutschonen to doon harr, för de de Künstler bit to sienen Doot arbeiden dei. För den spaanschen König Philipp II. maal he ok twee Biller, de aver nich goot ankemen, un darum bleev dat bi de twee.
Eugene Joseph Polley (* 29. November 1915 in Chicago, Illinois as Eugene Theodore Polley; † 20. Mai 2012 in Downers Grove) weer en US-amerikaansch Ingenieur, de ünner annern de kabelloos Feernbedeenen für Feernsehers utfunnen hett. Polley studeer an de City Colleges of Chicago un an dat Armour Institute of Technology (hüüd Illinois Institute of Technology), hett dat aber ut finanziell Grünnen ahn Afsluss verlaaten un nehm en Stäe as Regalupfüller bi de Zenith Electronics Corporation an. Later weer he in de Entwicklungsafdeelen vun de Firma tätig, in de he wiels den Tweeten Weltkrieg ünner annern Radarsysteme för de Armee entwickeln dee. 1955 entwickel he de eerste kabelloos Feernbedeenen, de as Flash-Matic up den Markt keem. Later hett he sück ünner annern mit Videocassetten, Autoradios mit Druckknööp un de Entwicklung vun de Video-CD befaat. Polley hull all tosommen 18 Patente. Nah 47 Johren in' Deenst vun de Firma gung he 1982 in den Ruhestand. In' Mai 2012 is Polley denn in dat Öller vun 96 Johren storven. Polley weer verheiraadt un harr een Söhn un een Dochter. 1996: Emmy för Technik un Ingenieursleistungen 2009: IEEE Masaru Ibuka Consumer Electronics Award Margalit Fox: Eugene Polley, Conjuror of a Device That Changed TV
Peter Altmaier (* 18. Juni 1958 in Ensdorf, Saarland) is en düütsch Politiker (CDU). An’ 22. Mai 2012 wurr de bitherig Parlamentaarsche Gewarfsföhrer vun de CDU/CSU-Bundsdagsfrakschoon to’n Bundsminister för Ümwelt, Natuurschuul un Reaktorsekerheit benömmt un wurr dormit Nahfolger vun Norbert Röttgen. Altmaier is in en konservativen Huusholt upwussen, sien Vader weer vun Beroop Bargmann, sien Moder Krankensüster. Nah dat Abitur 1978 hett Altmaier toeerst sien Wehrdeenst afleist un af 1980 en Studium vun de Rechtswetenschap an de Universität vun dat Saarland anfangen, dat he 1985 mit dat eerste un 1988 mit dat tweete juristisch Staatsexamen afslooten hett. Dornah weer he as wetenschaplich Mitarbeiter an dat Europa-Institut an de Universität vun dat Saarland tätig. 1990 wessel he as Beamter na de Europääsch Kommission in de Generaldirekschoon för Beschäftigung, Arbeitsbeziehungen un soziale Angelegenheiten, wo he van 1993 bit 1994 Generalsekretär vun de Verwaltenskommission för de soziale Sekerheit vun de Wannerarbeitnehmer weer. Siet 1994 is Altmaier beoorlaubt. Altmaier wurr 1974 Liddmaat vun de Junge Union un 1976 vun de CDU. Siet 1991 hörrt he den Landsvörstand vun de CDU Saar an un is to glieker Tiet Vörsitter vun des Landsfachutschuss „Europa“. Van 2000 bit 2008 weer Altmaier tosätzlich Vörsitter vun den CDU-Kreisverband Saarlouis.
Kathleen „Kitty“ McKane Godfree (* 7. Mai 1896 in London; † 19. Juni 1992 ok dor) weer en engelsch Badminton- un Tennisspelerin. Se weer de Süster vun Margaret Stocks. Se wunn in dat Daameenzel 1924 (in't Endspeel gegen Helen Wills Moody) un 1926 (in't Endspeel gegen Lilí de Álvarez) in Wimbledon. In de glieker Johren wunn se as eenzig Tennisspelerin tosommen mit hör Ehemann Leslie Godfree ok den Mixed-Wettbewarf. Bi de Olympisch Sömmerspelen 1920 un 1924 wunn se all tosommen 5 Medaillen, dorünner Gold in't Daamendüppel 1920 (tosommen mit Winifred McNair). In dat Johr 1978 wurr Kitty McKane Godfree in de Hall of Fame vun den Tennissport upnommen. In' Badminton wunn se 1924 un 1925 dat Mixed bi de All England mit Frank Devlin, 1920, 1921, 1922 un 1924 dat Eenzel as ok 1921 un 1924 dat Daamdüppel. Pat Davis: The Encyclopaedia of Badminton. Robert Hale, London, 1987, S. 104, ISBN 0-7090-2796-6 Kathleen McKane Godfree. Mehr Biller, Videos oder Audiodateien to’t Thema gifft dat bi Wikimedia Commons. Kathleen McKane Godfree in de „International Tennis Hall of Fame“ (engelsch; mit Bild) All England Champions 1899–2007 Kathleen McKane Godfree in de Datenbank vun Sports-Reference.com (engelsch)
Morocco betekent Marokko, engelsche Naam vun dat noordafrikaansche Land, Morocco, Stadt in Indiana, USA, Morocco, US-amerikaanschen Speelfilm ut dat Johr 1930, Morocco, US-amerikaanschen Horror-Fantasyfilm ut dat Johr 1997. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.